AlexejDobrolubov/national_council_slovak_2010 huggingface dataset:
35. schôdza NR SR - 14.deň - B. popoludní
Dátum: 2025-06-17
Poslanec: Horváth, Ján (SMER - SD)
Druh vystúpenia: Vystúpenie s faktickou poznámkou

No na tú prvú otázku vám odpoviem tak, že v podstate Slovensko je jediné na východnej, východnom celku, že dokáže takýto rádioaktívny odpad spracovávať a preto sa aj u nás spracováva. Nie je to také jednoduché spracovať rádioaktívny odpad, keď nemáte skúsenosti so spracovaním rádioaktívneho odpadu. Slovensko zabezpečuje zadný palivový cyklus cez spoločnosť JAVYS a tá bola vyvíjaná našimi odborníkmi a profesionálnymi pracovníkmi tak, aby sme dokázali takýto materiál spracovať a zlikvidovať tak, aby bol bezpečne uložený na úložisku v Mochovciach, kde takéto spracované materiály potom ukladáme. Ale my keď spracúvame rádioaktívne materiály zo zahraničia, tak my im ich vraciame. U nás nezostáva nič. Všetek rádioaktívny materiál, ktorý príde k nám určitej aktivity, takej aktivity vraciame aj zahraničným dodávateľom. Takže nemáme žiadny odpad, ktorý by sme tu my skladovali a mali na Slovensku uložený. My máme uložený len odpad, ktorý spracovávame u nás na Slovensku v Mochovciach a ostatné materiály, ktoré spracovávame a dokážeme ich technicky spracovať, odovzdávame preč tomu, kto ich dovezie. Takže nemáme žiadne úložisko takéhoto materiálu, ktorý by ohrozoval Slovensko. A starostovia sú o tomto všetkom oboznámení. Ja som tiež starosta tej obce tam blízko a my s tým súhlasíme, že sa môže takýto materiál na Slovensku spracovávať. To je aj deklarované, aj sme podpísali všetci deklaráciu o tom, že súhlasíme s tým, že rádioaktívny materiál, ktorý sa dováža zo zahraničia, môžeme spracovávať u nás v spoločnosti JAVYS. Takže u nás nie je žiadny technický problém, pretože ľudia to poznajú, ľudia tam žijú a ľud... (Prerušenie vystúpenia časomerom.)
35. schôdza NR SR - 3.deň - A. dopoludnia
Dátum: 2025-05-29
Poslanec: Horváth, Ján (SMER - SD)
Druh vystúpenia: Vystúpenie s faktickou poznámkou

44. No ja by som sa chcel vyjadriť k tomu jadrovému palivu. To jadrové palivo, ktoré sa dodáva z Ruska, je momentálne nenahraditeľné. To keby sme chceli doviesť nejaké palivo zo zahraničia, to je ako keby sme do dieselového motora naliali benzín. Jednoducho po určitej dobe to prestane fungovať. Na to, aby sa také palivo tu používalo, na to treba dlhodobé skúšky, pretože tam treba vyvinúť pádové skúšky, tepelná odolnosť jadrových palív, ktoré sa dovážajú, a takisto aj tesnosť jadrových palív. Momentálne tieto palivá, ktoré sú z Ruska, sú tak tesné, že nemáme v jadrových elektrárňach žiadnu aktivitu, čo sa týka primárneho okruhu, tam môžete chodiť v bielom plášti, prechádzať sa a pozerať okolo. Boli časy, že sa skúšalo aj v Čechách toto jadrové palivo z Westinghousu, a bol problém potom. Pretože nastali netesnosti a pri netesnostiach sa nám tak zanesie primárny okruh, že v podstate ho budeme musieť odstaviť. Jednoducho nedokážeme ho prevádzkovať za takých rádioaktívnych podmienok, aké spôsobia tieto cudzie palivá. Takže treba sa tomu vystíhať. To sú skúšky, ktoré treba vykonať desaťročia, aby sme dokázali toto palivo používať u nás na Slovensku. A jadrový dozor nám to takisto hneď nepovolí, pokiaľ nebudú preukázateľne tieto skúšky a jednoznačne dané s danými orgánmi, že tieto jadrové palivá sa u nás môžu používať. Treba sa tomu vystríhať. Ja viem, že chodia k nám aj iné palivá zo zahraničia a dovážajú nám Francúzi, ale je tam napísané Made in Russia, ale nie Made in USA. A ja som desať rokov robil s jadrovým palivom a celý život som okolo toho pracoval, takže viem, o čom to je, viem... (Prerušenie vystúpenia časomerom.)
33. schôdza NR SR - 8.deň - A. dopoludnia
Dátum: 2025-04-04
Poslanec: Horváth, Ján (SMER - SD)
Druh vystúpenia: Vystúpenie s faktickou poznámkou

145. Ďakujem za slovo. Vedie sa tu debata, že základom rodiny je muž a žena , to je pre nás ako samozrejmá vec. Ale táto debata má aj mnoho iných aspektov. Bez muža, bez ženy – jasné, že sa nemôže zrodiť život. Už Biblia alebo náboženstvo hovorí, že Boh stvoril Adama a potom rozmýšľal, jakos... aby sa ten život vyvíjal ďalej, tak stvoril k nemu ešte ženu. Ale zakázal im, aby neodtrhli jabĺčko, no ale nakoniec oni odtrhli jabĺčko a život sa začal vyvíjať, tak že sa ľudia začali rozmnožovať. Takže to je samozrejmé, že medzi mužom a ženou môže vzniknúť jedine život. Neviem, my nepopierame o tom, že chcú žiť aj registrované partnerstvá, ale bez toho, keď žijú dve ženy ako registrované partnerstvo, bez toho, aby splodili, zas potrebujú len toho muža a muža zneužiť na to, aby to mohli vytvoriť si rodičovstvo. A keď sa chcú starať spoločne o dieťa a chcú mať svoju rodinu, tak nech sa starajú. Je to ich spoločný život, sa cítia v tom šťastne a určite doprajú aj tomu dieťaťu spokojný život a budú ho vychovávať tak, aby sa do spoločnosti zaradil. Ďakujem.
23. schôdza NR SR - 2.deň - A. dopoludnia
Dátum: 2024-11-27
Poslanec: Hargaš, Ján (PS)
Druh vystúpenia: Vystúpenie v rozprave

30. Ďakujem za slovo, pán predsedajúci. Aspoň dám pánovi ministrovi Rážovi čas na dobehnutie, som počul, že včera nejak na poslednú chvíľu dobiehal, tak aby sa mu to neopakovalo dnes. Ja chcem v skutočnosti v zásade pochváliť túto úpravu, ktorá sa zavedie. Je to dôležité, z toho dôvodu to chválim, že to je dôležité. Niežeby to nespôsobilo aj nejaké, nejakú zaťaž povedzme pre nejaké subjekty, ale je to naozaj dôležitá implementácia nariadenia o kybernetickej bezpečnosti z úrovne Európskej únie. A chcel by som zároveň aj touto cestou možno aj tak verejne vyzvať subjekty, ktoré nejak si sledujú túto legislatívu, pripravujú sa na ňu a nejakým spôsobom aj oceniť to, čo robí Národný bezpečnostný úrad. Pokiaľ ide o prípravu na zavedenie tejto novej legislatívy, organizuje viacero workshopov, na jednom som sa aj zúčastnil, k tejto legislatíve. Takže je to užitočné. Myslím, že sa pripravuje aj nejaký nástroj na webovej stránke, pomocou ktorého si subjekty dotknuté, na ktorých táto regulácia dopadne, budú môcť nejakým spôsobom zistiť, do akej miery potrebujú jednotlivé články tieto regulácie spĺňať. Takže to je veľmi užitočné a teda odporúčam všetkým, ktorých sa to bude týkať, aby si vyhľadali tieto informácie na stránke NBÚ. Myslím, že to je celkom fajn nastavené. Pravdupovediac, pán minister, neviem, prečo to spadlo vám do lona, tento zákon. Chápem, že NBÚ ako ústredný štátny orgán nemá vlastnú legislatívnu iniciatívu a vždy si to tak nejak rotujú ministerstvá medzi sebou, aleže minister životného prostredia bude predkladať zákon o kybernetickej bezpečnosti, prekvapilo ma to, ale teda beriem, že možno ste si spravili očko u niekoho teraz na vláde a zase nejaký iný zákon potom potiahne niekto za vás. Je to taký zaujímavý fakt, že životné prostredie a kybernetická bezpečnosť. Čiže len toľko som chcel v krátkosti k tomuto zákonu povedať. Tie povinnosti nastanú už úvodom budúceho roka, takže pre subjekty, ktorých sa to bude týkať, tak väčšina z nich, samozrejme, je už v rámci tohto procesu nejakým spôsobom zapojená, veľké banky, poisťovne, telekomunikační operátori a tak ďalej. Ale najmä pre tú úroveň stredných podnikov by som takto spravil aj tú verejnú výzvu, že ak sa ich táto legislatíva bude týkať a to, či sa ich bude týkať, tak veľmi ľahko vedia zistiť na stránke NBÚ, ktorý celkom poctivo sa pripravuje na zavedenie tejto legislatívy do praxe. Takže asi toľko som chcel, niekto si tu zabudol myš od počítača, takže to ešte možno posledná otázka. Nie, nie je to otázka kybernetickej bezpečnosti, ale, aha je to moja kolegyňa, tak jej ju týmto aj zoberiem. Ďakujem za pozornosť.
23. schôdza NR SR - 1.deň - B. popoludni
Dátum: 2024-11-26
Poslanec: Hargaš, Ján (PS)
Druh vystúpenia: Vystúpenie s faktickou poznámkou

52. Ďakujem za slovo. No, pán kolega, ťažko si aj vybrať, že na čo reagovať z toho príhovoru. Áno, IS Farmár, to je problém sám osebe. Tomu sa ešte budeme venovať, lebo to, to je, to je, to je jeden z tých skvostov, by som povedal, tejto vlády. Inak odpoveď na otázku, že odkiaľ na to berú, tak konkrétne na tento projekt z eurofondov, IS Farmár, čo by aj možno niekto z Európskej komisie mohol striehnuť na to trochu. Ale máme, k jednej veci som sa chcel ešte vyjadriť, že máme tu problém nielen teda na vstupe do krajiny, ale dostal som podnety od viacerých občanov, že aj na výstupe z krajiny, pretože teraz sa na letisku že vraj inštalovali tie automatické čítačky na pasy tu v Bratislave a dostal som nejaké podnety, že tak sú dobre spravené, že tie nové pasy s peknými národnými prvkami to nevie čítať, že ak máte nový pas, tak, žiaľ, nemôžte ísť tou automatickou čítačkou, ale musíte ísť k tomu okienku, kde vás príslušník legitimizuje. Tak by som aj touto cestou vyzval ľudí, ak majú podobnú skúsenosť, aby mi napísali, pretože očividne sa to deje. Jednoducho to je nedobré, nedobre spravená implementácia. Teraz neviem, či je problém v tých strojoch čítacích, alebo pri tom vydávaní tých nových pasov, jednoducho očividne to nevie čítať databázu. Možno v tých ornamentoch, neviem. V každom prípade takže nemáme problém len na vstupe do krajiny, ale už aj teda občania tejto krajiny majú problém na výstupe z tejto krajiny, pretože z eurofondov sme si síce kúpili pekné automatické čítačky, len nevedia čítať nové pasy. Smola.
22. schôdza NR SR - 9.deň - A. dopoludnia
Dátum: 2024-11-05
Poslanec: Hargaš, Ján (PS)
Druh vystúpenia: Vystúpenie s faktickou poznámkou

21. Ďakujem za reakciu. No, pán Raši, ho vtedy nepredkladal, čiže nebolo, nebolo čo podporiť. My sme sa venovali tzv. tej tretej vlne zrušenia byrokracie. To bola najväčšia vlna rušenia byrokracie, čiže tým sme mali plné, plné ruky práce a myslím, že to je irelevantný argument. Poviem, poviem vám úprimne, úprimne, že teraz, keď som nastúpil ako poslanec, tak začal som rozmýšľať nad tým, že čo by sa dalo spraviť, kam ešte posunúť tie veci, ktoré sme za tie posledné roky spravili, a vtedy mi to napadlo, že jasné, veď toto by bola super vec. Tak nepýtajte sa mňa, prečo som si to nemyslel skôr, pýtajte sa seba, prečo už na štvrtý pokus, ako o tom budete hlasovať, lebo teraz to tu štyrikrát máte ten nápad, nemusíte ho vy vymýšľať, ja som vám ho tu pripravil, vysvetlil, takže neviem, úprimne vám hovorím, že napadlo mi to niekedy v decembri minulého roka. Kolegyni, kolegyni Luščíkovej, aby som si nebral kredit. Kolegyňa Luščíková prišla s tým nápadom a ja som ho rozpracoval a vymysleli sme to všetko, čiže v decembri minulého roka, čiže nie je otázka podľa mňa, prečo mi to nenapadlo v decembri v roku 2022. Otázka je, prečo vy, keď už to tu máte na stole štvrtýkrát o tom odmietate zahlasovať a odmietate to podporiť. To je podľa mňa tá skutočná otázka, ktorú by sa vás mali pýtať vaši voliči. Nie, že prečo to Hargaš nevymyslel skôr, ale prečo ste to vy nedokázali podporiť hneď prvýkrát, keď to sem prišlo do parlamentu. To je tá skutočná otázka. A ešte na margo, lebo pán Raši rád používa argumentáciu, že veď aj on predložil zákon proti byrokracii a minulá vláda ho odmietla podporiť . Tak tá skutočná, skutočnosť je taká, že pán Raši, áno, zanechal nejaký zákon, ten zákon sme prepracovali, zdvojnásobili sme prínosy toho zákona a ešte sme tam zaviedli prvú proaktívnu službu, príspevok pri narodení dieťaťa, čiže premakal sa a potom s ním prišla pani ministerka Remišová a schválil sa. Vtedy za to dokonca hlasovali ešte aj fašisti. Normálne, že, že celé plénum okrem, myslím, pána poslanca Vážneho, hlasovalo za ten zákon. Tak ja sa pýtam, že prečo vtedy ste dokázali podporiť boj proti byrokracii a dnes nie. Ďakujem.
22. schôdza NR SR - 9.deň - A. dopoludnia
Dátum: 2024-11-05
Poslanec: Hargaš, Ján (PS)
Druh vystúpenia: Vystúpenie

12. Ďakujem pekne za slovo, pán predsedajúci. Toto je už taký môj evergrín, štvrtýkrát som tu s týmto istým zákonom. Ja vám potom vysvetlím, že, že prečo. Čiže predkladám návrh zákona, ktorým novelizujeme zákon č. 305/2013 Z. z. o e-Governmente. A viac poviem v rozprave, do ktorej sa týmto hlásim ako prvý. Ďakujem pekne.
22. schôdza NR SR - 9.deň - A. dopoludnia
Dátum: 2024-11-05
Poslanec: Hargaš, Ján (PS)
Druh vystúpenia: Vystúpenie s faktickou poznámkou

10. Ďakujem. Na úvod dovoľte mi tak vtipnejšie, že podľa mňa to je argument na úrovni, že mohla by to byť pravda, ale nie je. Mohla by byť, ale nie je. Takže ja vám rád dám tie zdrojové dáta z Vestníka verejného obstarávania, na základe ktorých som tie čísla počítal spolu s kolegami. Kľudne sa v tom môžte, môžte hrabať, ak chcete. A teda k tej vašej otázke, tak to zvýšenie priemerného počtu uchádzačov vo verejnom obstarávaní z tých dát verejného Vestníka, to sú oficiálne štátne dáta, tak to už naozaj neviem, že čomu chceme veriť, keď nie teda oficiálnym štátnym dátam, tak priemerný počet uchádzačov v roku 2016 až ’19 bolo 2,8 firmy, to sú stovky obstarávaní, ktoré sa robia, ale teda priemer bol 2,8. V roku ’20 až ’22 to bolo 4,3. Čiže o 50 % viac sa priemerne zvýšil počet firiem. Druhá vaša otázka bola, pozerám si tu tie dáta, druhá vaša otázka bola o tých priemerných úsporách. Samozrejme (povedané so smiechom), len teda tak to to nefunguje. Pred každým obstarávaní väčším sa robí zisťovanie predpokladanej hodnoty zákazky. Čiže rovnakými postupmi postupovala minulá vláda pri vypisovaní súťaží. Paradoxne veľa tých súťaží už malo predpokladanú hodnotu zákazku určenú, pretože to bolo pokračovanie projektov tej vlády SMER-u. Čiže PHZ sa v tomto zmysle nejakým spôsobom nemenila. Čiže naozaj ide o čistú úsporu v tých obstarávaniach, ktorá sa dosiahla vďaka tomu, že sa zvýšila konkurencia. Nebolo to tým, že sa navyšovali PHZ-ky. PHZ-ky sa zisťovali presne rovnakým postupom ako za vlády SMER-u, dokonca pri viacerých projektoch to boli tie isté PHZ, len sa teda podarilo, podarilo na tom, na tom usporiadaní. Neviem, že čo ešte, ešte ste mali jednu otázku alebo... Nie. Čiže ja vám kľudne, pán Hazucha, dám tie zdrojové dáta v Exceli, kľudne sa v tom môžte hrabať a staviť si vlastný názor. Ak dospejete k iným číslam, budem rád, keď sa na to pozrieme, ale jednoducho takto to proste, takto to proste je a bol by som rád, keby aj tento zákon prispel k tomu, že takéto úspory bude dosahovať aj táto vláda a bude ukazovať ľuďom, že vie šetriť aj na sebe. Ďakujem.
22. schôdza NR SR - 9.deň - A. dopoludnia
Dátum: 2024-11-05
Poslanec: Hargaš, Ján (PS)
Druh vystúpenia: Vystúpenie

2. Ďakujem za slovo, pán predsedajúci. Nie je čas strácať čas, takže len v krátkosti a potom viac poviem v rozprave, do ktorej sa hlásim ako prvý. Čiže predkladáme spolu s kolegyňou Zuzanou Mesterovou návrh novely zákona č. 343/2015 Z. z. o verejnom obstarávaní, ktorý reaguje na aj aplikačnú prax po zavedení novely, ktorú prijala táto koalícia, a prinášame viaceré vylepšenia, ktoré sme predstavili aj počas rokovania o koaličnej novele, a ukazuje sa, že boli opodstatnené, takže prichádzame, prichádzame s nimi, ale viac poviem v rozprave, do ktorej sa teda hlásim ako prvý. Ďakujem.
22. schôdza NR SR - 6.deň - B. popoludni
Dátum: 2024-10-29
Poslanec: Hargaš, Ján (PS)
Druh vystúpenia: Vystúpenie s faktickou poznámkou

71. Ďakujem, ja len faktická, aby som teda doplnil fakty, ktoré povedal pán Szalay. Tých 50-60 vyhodených miliónov, to sú dôsledky informatizácie za vlády pána digitálneho lídra Pellegriniho a pána ministra súčasného Rašiho, takto tu fungovala digitalizácia v oblasti zdravotníctva. A áno, NCZI je problém, myslím, že je trochu, tu by som si dovolil nesúhlasiť s vami, také radikálne riešenie, že vypáliť to plameňometom, s tým sa úplne nezhodujem, pretože sa tam odviedlo kus dobrej roboty na to, aby sa nejakým spôsobom stabilizovalo, to by som nikdy nepovedal, že ja budem obhajovať NCZI, pretože sme si s nimi tiež užili svoje, ale ja nie som úplne za radikálne riešenie, len som teda chcel doplniť fakticky váš príhovor, že tie rozhádzané peniaze, tak to je výsledok bačovania za minulých vlád SMER-u, ktoré sa, ako dnes vidíme, stále s nami nejakým spôsobom nesú a obmedzujú schopnosť štátu prinášať nové riešenia, rýchlejšie. Ďakujem pekne.
22. schôdza NR SR - 6.deň - A. dopoludnia
Dátum: 2024-10-29
Poslanec: Hargaš, Ján (PS)
Druh vystúpenia: Vystúpenie s faktickou poznámkou

44. Ďakujem za slovo. Pán poslanec, som sa pozrel ešte na to, čo ste, čo ste hovorili, že nevieme o tej funkcionalite veľa, to je pravda, nevieme. Čo ešte nevieme a ani tie reťazce nevedia, napríklad že kedy štát zverejní tzv. integračnú dokumentáciu, čiže kedy bude jasné, ako sa na to majú napojiť, jediné, čo zatiaľ vedia, je, či sa ich to týka, alebo nie podľa návrhu vyhlášky, ktorá je teraz v MPK, a vedia, že akých 20 produktov sa bude porovnávať v akej dátovej štruktúre, to je všetko. Nič iné, hej, a za pol roka, plus-mínus, za pol roka to má fičať. Tak to mi nepríde úplne, úplne fér a bolo by fér, keby si štát napríklad dal povinnosť, že dokedy zverejní integračnú dokumentáciu, keď už teda tým podnikateľom dáva povinnosť, ale sebe ju akosi zabudol dať. No a potom tá druhá vec, ktorú ste hovorili, a veľmi správne ste to podotkli, že sa môže veľmi ľahko stať, že tam budú dávať produkty, ktoré v skutočnosti ani v predaji nebudú. Tak by som mal takú radu pre pána Kamenického, že keď už teda kopírujete maďarské nápady, tak ich kopírujte aj s chlpami, pretože napríklad ten maďarský porovnávač má podmienku, že tam môžu dať len produkt, ktorý je prístupný aspoň na 80 % predajní daného reťazca. Tak nápad na vylepšenie, aj keď celok je hlúposť, ale keď už teda, nech to je aspoň možno menšia hlúposť, tak tam dajte aspoň podmienku takú, že môžu do toho porovnávača dávať len produkty, ktoré reálne si ľudia aj môžu kúpiť v nejakých prevádzkach v nejakých zmysluplných množstvách, keď už teda sa tak inšpirujete, inšpirujete tým Maďarskom a ste ochotní za toto vyvaliť 160-tisíc z peňazí daňových, daňových poplatníkov. Takže to sú len také dve technické veci, ktoré mne tam chýbajú, že povinnosť, kedy štát zverejní konkrétne materiály, s ktorými vedia obchodníci pracovať, aby vedeli, ako sa na to môžu napojiť. A druhé, nejaká povinnosť dávať tam reálne produkty, ktoré sa aj reálne v tom reťazci dajú kúpiť. Ďakujem.
22. schôdza NR SR - 4.deň - A. dopoludnia
Dátum: 2024-10-25
Poslanec: Hargaš, Ján (PS)
Druh vystúpenia: Vystúpenie s faktickou poznámkou

60. Ďakujem za slovo. Pán podpredseda, budem s vami dokonca v jednej veci súhlasiť, možno vás tým prekvapím, ale teda len v jednej, ale budem súhlasiť. Vy ste na začiatok toho vášho príhovoru povedali, že musíte robiť rozhodnutia, ktoré sa ľuďom ťažko vysvetľujú. A v tomto ja s vami súhlasím. Ja, ja vám rozumiem, je naozaj veľmi ťažké vysvetliť, prečo ste si nadelili dvojnásobné platy a ľuďom ste zvýšili dane, ktoré tu spôsobia drahotu celý budúci rok a ďalšie roky, ja rozumiem, že je ťažké vysvetľovať, prečo celú konsolidáciu ste hodili na ľudí a odmietate šetriť na sebe, napriek tomu, že sme vám tu dali konkrétne príklady, ako by štát mohol šetriť na sebe. Ja rozumiem, to sa veľmi ťažko vysvetľuje ľuďom. Ja rozumiem, že sa ťažko vysvetľuje ľuďom, že podľa oficiálneho dokumentu, o ktorom tento týždeň rokovala vláda, si ministri plnia vlastné ciele v oblasti eurofondov na 50 % za dvojnásobné platy, výsledkom čoho je úplne mizerné čerpanie európskych peňazí počas tejto vlády. A tiež rozumiem, že je ťažké vysvetľovať, že po trinástich rokoch Ficových vlád je zdravotníctvo v takom stave, v akom je. Áno, je to ťažké vysvetľovať a ešte ťažšie je to vysvetľovať, keď si ministri tejto vlády nadelili dvojnásobné platy. Takže s týmto súhlasím, to sú rozhodnutia, ktoré by ste mali vysvetľovať, lebo tí vaši voliči to vidia, a rozumiem, že je to veľmi ťažké im to vysvetliť, prečo ste si nadelili platy napriek tomu, že ľudia výsledky nevidia. Tomu rozumiem.
15. schôdza NR SR - 6.deň - B. popoludní 1. záznam
Dátum: 2024-06-19
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

77. Ďakujem za slovo, pán predsedajúci. Pán Krúpa, vy ste vo vašom príspevku hovoril o tom, že po takto vážnom čine, ktorý sa stal, sme čakali, že opatrenia, ktoré prijmeme, búdu vychádzať zo širokej politickej dohody. Ono to však ale vyzerá, že vládna koalícia chce len zneužiť túto situáciu, aby mohla obmedziť práva ľudí a dnes o tom naozaj hovoria aj viacerí odborníci a odborníčky, ktorí na to upozorňujú. Ten atentát sa, samozrejme, nemal nikdy stať. Je to jedna naozaj veľká rana našej spoločnosti, ale to, čo mňa najviac mrzí, je, že ja si veľmi dobre spomínam na to, aký nenávistný slovník mali predstavitelia SMER-u a SNS a niektorí teda, žiaľ, aj stále majú a aj po tej nešťastnej udalosti sme mnohých počuli v predvolebnej kampani naozaj používať veľmi, veľmi škaredé slová. A ja sa vždy zamýšľam nad tým, že ako môže napríklad aj pán Blaha šíriť toľko nenávisti stále. Ja si naozaj neviem prestaviť, že moje deti by mňa počuli hovoriť takýmto slovníkom. A tam by sme podľa mňa možno mali aj začať, že to je, to je základ toho, aby sme niečo v našej spoločnosti zmenili. Lebo práve my politici a političky máme najväčší vplyv to, čo šírime cez sociálne siete, a dobre vieme, že aký to má vplyv na ľudí a aké je to naozaj škodlivé. Čiže tento návrh je určite dobrý na diskusiu do budúcnosti, ale naozaj začnime konečne každý od seba a uvedomujme si, aké to má negatívne dopady na spoločnosť, to, ako sa my politici a političky správame a vyjadrujeme. Ďakujem.
14. schôdza NR SR - 1.deň - B. popoludní
Dátum: 2024-05-15
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

4. Ďakujem za slovo. Áno, presne ako ste povedal, pán kolega, toto je frontálny útok na kultúru, médiá a demokraciu a ono je skutočne veľmi fascinujúce, že päťpercentná strana, teda strana SNS, ktorá sa v predchádzajúcich voľbách nedostala do parlamentu kvôli teda rôznym komickým situáciám jej predsedu a ktorá, ktorá pospájala rôznych konšpirátorov aktuálne na svoju kandidátku, ktorú mala, tak ide diktovať to, že ako má vyzerať kultúra na Slovensku a ide diktovať to, ako má vyzerať verejnoprávna televízia. Na čelo ministerstva kultúry postaví pani Šimkovičovú, ktorú pre jej nenávistné komentáre prepustili z televízie a ktorá má alebo mala online televíziu a ktorá na pravidelnej báze šírila tie najhrubšie konšpirácie. Ja som si teda dovolila pozrieť a na vlastné riziko pár záberov z tejto online televízie a musím povedať, že to by mohli byť, to by mohli kľudne ukazovať ako odstrašujúci a veľmi zlý príklad toho, ako sa to nerobí a že tieto hoaxy, ktoré tam pani ministerka šírila, by jej podľa mňa vyvrátili aj žiaci základnej školy, keby sa držali faktov a vedy. Rozumiem, že premiérovi Ficovi vyhovuje, že mu niekto robí užitočných i... doplňte si, ale to, že toto nikomu neprekáža, čo sa tu deje medzi poslancami a poslankyňami vládnej koalície, a naozaj sa tu nenájde pár statočných, je skutočne smutný obraz slovenskej politiky a smutný obraz aj Slovenska a mňa mrzí, že takíto ľudia tu zastupujú občanov a občianky Slovenskej republiky. Ďakujem.
12. schôdza NR SR - 15.deň - A. dopoludnia
Dátum: 2024-05-14
Poslanec: Hanuliaková, Jana (PS)
Druh vystúpenia: Vystúpenie s faktickou poznámkou

66. Ďakujem za slovo. Kolega, veľmi dobre si poukázal na to, akým spôsobom a ako záludne predkladá pán Michelko tento návrh, ktorý poškodí kultúre a Slovensku. Avšak po tých piatkových vystúpeniach zástupcov a zástupkýň za SNS, a aj teda pána Blahu, sa nečudujem, že to robia takto bez hanby a násilne. Žiaľ, ľudia zo SNS majú úplne pomýlený pohľad na svet podľa mňa, žijú podľa mňa vo svete konšpirácií a stratili akýkoľvek kompas o tom, čo je správne, čo je demokratické a čo je kultúrne. Poslanci a poslankyne za SNS nám sem vnášajú jeden desivý obraz politiky a skrývajú sa bez hanby za národné hodnoty. Mrzí ma, že tie tisícky šikovných ľudí na Slovensku, ktorí sa realizujú v rôznych oblastiach kultúry, dostanú od poslancov SNS a aj od vládnej koalície takúto facku, ak tento návrh zákona prejde. Mrzí ma, že koaliční poslanci aj poslankyne ignorujú vôľu ľudí, ktorí aj dnes stoja pred parlamentom, a ktorí chodia na námestia. A nie, nie sú nikým platení, chodia tam, pretože sa im protivia praktiky, aké do politiky a do kultúry na Slovensku od volieb vnášate. Ďakujem.